Wie sou jy oplaai? Jou antwoord verklap dalk meer as wat jy dink!Argieffoto Die antwoord op ŉ vraag wat ŉ maatskappy glo aan voornemende werknemers gestel het oor ŉ morele en etiese dilemma, verklap dalk meer van jou as wat jy dink. Verbeel jouself: Een donker aand bestuur jy jou tweesitplekmotor toe jy drie persone by ŉ bushalte opmerk. Een persoon is ŉ ou tannie wat baie siek is, en besig is om dood te gaan. Die tweede is ŉ ou vriend wat een maal jou lewe gered het. Die derde persoon is die man/vrou van jou drome. Wie sou jy oplaai? Dink aan jou antwoord voor jy verder lees. Die vraag is glo aan voornemende werknemers gestel. Jy kan natuurlik die ou tannie oplaai en haar lewe probeer red. Jy kan jou vriend oplaai aangesien hy een keer jou lewe gered het, of jy kan dalk hierdie een kans benut om jou sielsgenoot te ontmoet. Slegs een van die kandidate het die “regte” antwoord gegee: “Ek sou my motorsleutels aan my vriend oorhandig om die ou tannie hospitaal toe te neem, en dan saam met die vrou van my drome by die bushalte bly wag.” Dieselfde raaisel word ook in die fliek, 16 Blocks, met Bruce Willis en Yasiin Bey bespreek, waar Bruce Willis se karakter die “regte antwoord” gee.